MUNICIPIUL TIMIȘOARA
BIROUL SPORT-CULTURĂ
COMPARTIMENT SPORT
Nr. SC2019-          / 

                                                   RAPORT  DE  SPECIALITATE            
                    
              Având în vedere Expunerea de motive nr. SC2019 –            /                 a Primarului Municipiului Timişoara şi Proiectul de Hotărâre privind aprobarea Regulamentului privind  finanţărea nerambursabilă de la bugetul local a proiectelor iniţiate de către structuri sportive, asociaţii şi organizaţii de drept privat, din cadrul programelor sportive de utilitate publică

	                                          Facem următoarele precizări:

Prin H.C.L.M.T.nr.265/04.07.2017 s-a aprobat Regulamentul privind regimul finanţărilor nerambursabile acordate de la bugetul local al Municipiului Timişoara, pentru proiecte de activitate sportivă, în baza prevederilor Legii 350/2005 privind regimul finanţărilor nerambursabile din fonduri publice alocate pentru activităţi nonprofit de interes general. Acesta prevedea că solicitanţii eligibili pentru finanţare pot fi: cluburi sportive de drept privat fără scop patrimonial/ asociaţii judeţene pe ramuri de sport/ cluburi  sportive de drept public şi asociaţii ori fundaţii, pentru proiecte care se încadrează în 2 programe naţionale de utilitate publică "Promovarea sportului de performanţă" şi programul "Sportul pentru toţi", recunoscute de către Ministerul Tineretului şi Sportului.

	Având în vedere apariţia ultimelor reglementări aduse prin Ordinul nr. 664/06.09.2018-emitent Ministerul Tineretului şi Sportului, privind finanţarea din fonduri publice a proiectelor şi programelor sportive, prevederile Legii nr.90/16.04.2018 pentru aprobarea Ordonanţei de Urgenţă a Guvernului nr. 38 /2017 privind modificarea şi completarea Legii Educaţiei Fizice şi Sportului nr.69/2000, este necesară aprobarea unui nou Regulament privind finanţarea nerambursabilă de la bugetul local a proiectelor iniţiate de către structuri sportive, asociatţi şi organizaţii de drept privat, din cadrul programelor sportive de utilitate publică. Acesta are la baza  prevederile Legii 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, coroborate cu celelalte dispoziţii legale privind activitatea sportivă.
	
	Ordinul nr.664/2018 defineşte mai multe  programe de utilitate publică: "Promovarea sportului de performanţă" (P1), programul "Sportul pentru toţi" ( P2), programul ,, Redescoperă oina” ( P4) şi programul ,, România în mişcare” în cadrul cărora Municipiul Timişoara poate finanţa din bugetul local proiecte de sport. Acestea au fost asimilate în cadrul noului Regulament.                                                                                              

 	Ordinul nr.664/2018 stipuleaza la Art.2-alin(1):” Finanţarea proiectelor sportive iniţiate de către structurile sportive de drept privat şi asociaţiile pe ramură de sport judeţene şi ale municipiului Bucureşti, din cadrul programelor sportive de utilitate publică prevăzute la art. 1, se efectuează prin finanţare nerambursabilă, în conformitate cu prevederile Legii nr. 350/2005, cu modificările şi completările ulterioare, cu dispoziţiile prezentului ordin şi cu celelalte dispoziţii legale în materie.”

	Având în vedere cele menţionate, în Regulamentul propus privind regimul finanţărilor nerambursabile acordate de la bugetul local al Municipiului Timişoara, pentru activitatea sportivă, în baza Legii nr.350/2005, am cuprins:
      -   Programele sportive care pot fi finanţate din bugetul local;
      -   Domeniul de aplicare: Finanţarea se poate acorda următoarelor entităţi:
1.cluburi sportive de drept privat înfiinţate şi cu sediul social pe raza municipiului Timişoara, constituite ca persoane juridice fără scop patrimonial, deţinătoare ale certificatului de identitate sportivă, în structură mono sau polisportivă;
2.asociaţii judeţne pe ramuri de sport, pentru programe sportive desfăşurate în raza municipiului Timişoara, afiliate la federaţiile sportive corespondente;
3. federaţii sportive naţionale pentru programe sportive desfăşurate  în raza municipiului Timişoara;
4. Comitetul Olimpic şi Sportiv Român pentru programe sportive desfăşurate în raza municipiului Timişoara;
            5. Automobil Clubul Român pentru activitatea de automobilism sportiv şi karting sportiv;
            6. alte organizaţii sportive naţionale, 
7. asociaţii ori fundaţii constituite conform legii, care au cuprinse în statutele proprii  desfăşurarea de activităţi sportive, pentru proiecte sportive cuprinse în programul "Sportul pentru toţi şi „România în mişcare“.
Regulamentul nu cuprinde ca beneficiari ai finanţării structurile sportive /organizaţiile de drept public. 
- Principii de atribuire a contractelor de finanţare nerambursabilă  
	- Eligibilitatea programelor/ proiectelor/ acţiunilor sportive
-  Condiţii privind nivelul de reprezentare sportivă a beneficiarilor finanţării
            - Criterii şi condiţii de eligibilitate pentru structurile/ organizaţiile sportive
	- Procedura de acordare a finanţării nerambursabile. Etapele procedurii de selecţie de  
   proiecte. Depunerea proiectelor. Evaluarea şi selecţia proiectelor-Criterii de evaluare a proiectelor. Comunicarea rezultatelor selecţiei de proiecte. Aprobarea de către consiliul local a contribuţiilor financiare nerambursabile pe proiecte. 
- Procedura privind încheierea şi derularea contractului de finanţare nerambursabilă.
- Procedura de raportare şi control. 
	Regulamentul propus are următoarele anexe:
       -  Anexa 1. Dosarul cu documentele privind susţinerea finanţării( Cererea de finanţare a solicitantului solicitării, alte documente necesare pentru eligibilitate);
       -  Anexa 2. Contractul cadru de finanţare nerambursabilă, cu anexele proprii: Anexa 2.1-acţiunile /activităţile din cadrul programului/proiectului sportiv; 
Anexa 2.2.-Anexa cu bugetul acţiunilor/activităţilor din cadrul programului/proiectului sportiv Anexa 2.3-Obiective şi indicatori ai programului/ proiectului sportiv; Anexa 2.4-Bugetul de venituri şi cheltuieli ai programului/ proiectului sportiv.




Anexa 3- Categorii de cheltuieli specifice şi, după caz, cuantumurile acestora, ce se pot efectua din contribuţia financiară de la bugetul local, pentru realizarea programelor/ proiectelor/acţiunilor sportive, de către structura sportivă/asociaţia/fundaţia care încheie un contract de finanţare nerambursabilă cu Municipiul Timişoara. Anexa este elaborată ţinând cont de prevederile HG 1447/2007 privind aprobarea Normelor financiare pentru activitatea sportivă, actualizată.

 Având în vedere cele expuse mai sus, înaintăm spre avizare, prezentul raport de specialitate şi proiectul de hotărâre, prin care:

1. Se aprobă  Regulamentului privind  finanţarea nerambursabilă de la bugetul local a proiectelor iniţiate de către structuri sportive, asociaţii şi organizaţii de drept privat, din cadrul programelor sportive de utilitate publică, conform Anexei 1 care face parte integrantă din  prezenta hotărâre.
2. Cu data intrării în vigoare a prezentei hotărâri de consiliu local îşi încetează aplicabilitatea HCLMT nr.265/04.07.2017.


	       Viceprimar,                                                                    Sef Birou,  
	       Dan Diaconu                                                                  Ioan-Mihai Costa                                                                  

